section_heading: Zemljopisne karakteristike
paragraph_text: Athabasca izvire iz Ledenjaka Kolumbija u kanadskom dijelu Stjenovitih planina na jugu Alberte. Od izvora teče u smjeru sjeveroistoka kroz Nacionalni park Jasper, gdje ima spektakularne slapove. Nakon tog zavija prema sjeverozapadu kroz čitavu Albertu do svog ušća u Jezero Athabasca gdje ima veliku deltu.